Ragnar Stoud Platou

Ragnar Stoud Platou (født 8. april 1897 på Vang (Hamar), død 1. april 1979 i Oslo) var en av de største norske skipsmeglerne.Arnljot Strømme Svendsen, Ragnar Stoud Platou i Store norske leksikon.

Han var aktiv partner i Platou Investments A/S frem til 1972, og fortsatte som honorær styreformann i selskapet frem til sin død i 1979. 

I 1936 startet han, sammen med nevøen Hans Thomas Gram (1913–2005), skipsmeglingsfirmaet «R. S. Platou A/S».

Selskapets vrksomhet ble lammet under den andre verdenskrig. Men i 1950 startet han «Platou Shipping», og etter oljefunnene utenfor Norge på 1960-tallet lyktes han, med sin lange erfaring fra å ha drevet tankskipsfart siden 1934, å finne en nisje der med egen offshore-avdeling. 

I 1967 finansierte han byggingen av en redningsskøyte som ble oppkalt etter ham selv, RS «R.S. Platou». Fra før hadde Redningsselskapet fått midler fra Platous selskap til å bygge redningsskøyta RS «Ingeborg Platou», som var oppkalt etter Ragnar Stoud Platous mor.

Han var sønn av Gabriel Andreas Stoud Platou (1858–1911) og  Ingeborg Sophie Falck (1864–1958). Faren var kjøpmann og banksjef på Hamar.  Broren Frithjof Stoud Platou (1903–1980) ble arkitekt. —se ellers Platou for mer om farsslekta.

 Ordener og utmerkelser 
Ragnar Stoud Platou fikk Deltagermedaljen etter annen verdenskrig.

Han ble utnevnt til ridder av St. Olavs Orden i 1956Tildelinger av medaljer og ordener, Kongehuset, og kommandør i 1975.

 Referanser 

Kategori:Norske skipsmeglere
Kategori:Kommandører av St. Olavs Orden
Kategori:Deltagermedaljen
Kategori:Personer fra Hamar kommune